Publication: Magyar Közlöny
Issue: MK-2011-49 (Year: 2011, Number: 49)
Era: contemporary
Section: 2010. október 26-án döntött [184/2010. (X. 28.) AB határozat, ABK. 2010. október, 1161.; a továbbiakban: Abh.].
Paragraph Index: 1138

2010. október 26-án döntött [184/2010. (X. 28.) AB határozat, ABK. 2010. október, 1161.; a továbbiakban: Abh.]. A törvény eredeti szabályai szerint a magánszemélyeknek különadót kell fizetniük az olyan bevétel után, amelyet a munkavégzésreirányuló jogviszonyukmegszûnésévelösszefüggésbenszereztekmeg, feltéve, hogy a bevétel a széles értelemben vett „állami” forrásból (állami, önkormányzati, közalapítványi forrásból) származik és a kétmillió forintot meghaladja.A különadóravonatkozószabályokateredetileg a 2010. január1-jétõlmegszerzettjövedelmekre,vagyisa törvény hatálybalépését, 2010. október 1-jét megelõzõen juttatott jövedelmekre kellett alkalmazni. A különadóról szóló törvény elfogadásávalösszefüggésben augusztus 11-én kiegészült az Alkotmány közteherviselési szabálya. Az alkotmánymódosítás elsõsorban azt tette lehetõvé, hogy az állami forrásból származó, jó erkölcsbe ütközõ módon juttatott jövedelmeknél a visszaható hatályú jogalkotás általános tilalmát a törvény mellõzze. Az Alkotmánybíróság megállapította, hogy a különadóról szóló törvény visszaható hatálya nemcsak a jó erkölcsbe ütközõ módon juttatott jövedelmekre vonatkozik, hanem olyan jövedelmekre is, amelyek törvényi elõírás alapján, alanyi jogon járnak. A törvényhozó által meghatározott mértékû és jelenleg is fenntartott kifizetések nem tekinthetõk jó erkölcsbe ütközõnek, így ezekre a törvény az Alkotmány új rendelkezése alapján sem terjeszthette volna ki a visszaható hatályt. A törvény jövõre szóló szabályait illetõen az Alkotmánybíróság megállapította: a közszférából való távozással összefüggésben olyan adóról van szó, amelyet jogszabály alapján, rendeltetésszerû joggyakorlás keretei között teljesített kifizetésekre is alkalmazni kell, és amely alanyi jogon szerzett jövedelemtõl fosztja meg az érintetteket. A törvényalkotó azonban a jelen esetben a „külön mértéket” teljes elvonásként értelmezte, ezzel túllépett az alkotmányi felhatalmazáson, és megsértette az Alkotmány módosított közteherviselési szabályát.

Source: https://magyarkozlony.hu/hivatalos-lapok/4a404d601b1ba613b5be35afbaa5d56fba32437e/dokumentumok/6ef9036aeda47f7ff49972a0c35d30a3872d64f7/letoltes